|  |
| --- |
| ΥΠΕΡΡΕΑΛΙΣΜΟΣ |

Ο υπερρεαλισµός ξεκίνησε στη Γαλλία το 1924 και επηρεάστηκε από την ψυχανάλυση. Υπήρξε το πιο πρωτοποριακό κίνηµα που εξαπλώθηκε σε πολλά είδη τέχνης. Σύµφωνα µε τον υπερρεαλισµό, ο ποιητής δεν πρέπει να µείνει εγκλωβισµένος στην πραγµατικότητα της καθηµερινής ζωής, αλλά χρησιµοποιώντας τη φαντασία, την τύχη να έρθει σε επαφή µε το υποσυνείδητό του, να καταγράψει τα όνειρά του χωρίς καµιά παρέµβαση της λογικής (αυτόµατη γραφή). Έτσι θα φτάσει σε µια υπέρ-πραγµατικότητα.

|  |
| --- |
| Βασικά χαρακτηριστικά |
|  |
| Περιέχει στοιχεία όπως ο έρωτας, το χιούµορ, το όνειρο και το παράλογο. |
| Απουσία λογικής αλληλουχίας, συνειρµική σύνθεση των σκηνών, όπως ακριβώς γίνεται στην κατάσταση του ονείρου. |
| Εικονοπλαστική φαντασία: εντυπωσιακές εικόνες, παράλογες και τολµηρές µεταφορές που δεν ερµηνεύονται µε τη λογική αλλά µε τη φαντασία. |
| Ελεύθερος στίχος (χωρίς µέτρο και οµοιοκαταληξία, χωρίς σταθερό αριθµό συλλαβών σε κάθε στίχο, χωρίς στροφές). |
| Χαλαρή στίξη ή αστιξία (απουσιάζουν εντελώς τα σηµεία στίξης). |
| Απόλυτη ελευθερία στο λεξιλόγιο, απρόσµενοι συνδυασµοί λέξεων. Χρησιµοποιούνται λέξεις ή φράσεις από οποιαδήποτε περιοχή του προφορικού ή γραπτού λόγου. |

Ο υπερρεαλισµός στην ελληνική ποίηση

Ο υπερρεαλισµός εµφανίζεται στην Ελλάδα µετά το 1935. Γνήσιοι υπερρεαλιστές είναι ο Αντρέας Εµπειρίκος και ο Νίκος Εγγονόπουλος. Ωστόσο επηρέασε το έργο και των εξής ποιητών: Νίκου Γκάτσου, Οδυσσέα Ελύτη, Γιάννη Ρίτσου, Μίλτου Σαχτούρη.